GRAFIKA: Is dít hoe jou Kersbegroting lyk? | Netwerk24
GRAFIKA: Is dít hoe jou Kersbegroting lyk?
Deur Aldi Schoeman 16 Desember 2018 00:05
Suid-Afrikaners tussen 18 en 65 gaan vanjaar gemiddeld R5 706 per persoon bestee in die feestyd, luidens ’n peiling deur die kredietverskaffer Wonga waaraan 7 000 mense deelgeneem het.
Die beste geskenk aan jouself is ’n sterk finansiële grondslag vir die nuwe jaar.
Volgens Wonga beteken dit ’n totaal van R204 miljard vir die ekonomie, gegrond op Statistieke Suid-Afrika se ramings van die grootte van die bevolking.
Die gemiddelde salaris wat Suid-Afrikaners huis toe vat, was volgens Bankserv Africa se indeks vir Oktober R13 918, wat beteken mense gaan in die Kerstyd meer as ’n derde van hul salarisse aan feestyd-uitgawes bestee.
Die meeste respondente (76%) het aangedui hulle bestee meer as gewoonlik in Desember. Die meeste van hulle (50%) sê hulle gebruik hul bonus of 13de tjek vir hierdie uitgawes.
“Dis kommerwekkend dat mense hierop staatmaak,” sê Taryn Schmidt, Wonga-bemarkingshoof.
Boaan mense se wenslysie van Kersgeskenke is kontant (32%), gevolg deur geskenkbewyse (27%). “Finansiële geskenke soos geskenkbewyse kan ontvangers die buigbaarheid gee om iets te koop wat hulle regtig nodig het,” sê Schmidt.
Sy moedig Suid-Afrikaners aan om hul geld “wys” te bestee. “Die beste geskenk aan jouself is ’n sterk finansiële grondslag vir die nuwe jaar.”
Meer oor: Wonga | Verbruikers | Verbruikersbesteding | Huishoudelike Besteding | Huishoudelike Inkomste | Kersfees
’n Heerlike Kersspyskaart met hope geregte!
Vyf oulike idees om Kersgeskenke toe te draai
Vleis, eiers dalk tog oor Kersfees goedkoper
ZAR/EUR 16,25 (1)
ZAR/GBP 18,97 (1)
ZAR/USD 14,71 (0)
Gold 1467,92 (208)
Palladium 1704,83 (-2514)
Platinum 887,75 (1023)
Silver 16,94 (6)